Cuneiform Tablet Kt v/k 42 (AKT 3 98)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na šu-be-lim i-ku-pì-a en-nam-a-šùr ù kà-lá-lu-a qí-bi-ma um-ma a-mur-a-šùr-ma a-na kà-lá-lu-a qí-bi-ma ni-iš a-lim ta-am-a-ni-ma a-na mì-ma i-dí-a-šùr e-zi-bu lu i-na a-lim lu i-na eq-lim e-zi-bu ú-lá ta-tù-ar a-ta ta-li-ik-ma ṭup-pí-a ù ṭup-pí ša a-bi₄ e-zi-ba-ni ba-lu-um ša ki-ma i-a-tí ta-áp-té-ma a-na ša-al-ša-tim ta-ta-na-am-ga-ar ù ša-áp-ra-tim ta-ta-na-dí mì-nam i-ṣé-ri-a tí-šu e ta-aq-bi₄ ša-zu-uz-tù a-na-ku na-ru-a-um ku-a-um i-na ba-tim lá-pí-it-ma ma ša-zu-uz-tám ta-za-az a-na me-tim ta-áš-ta-ak-na-ni-ma ù šu-mì la ta-zu-ku-ur áp-li lá i-šu a-ta ta-bé-lá-ni a-na ša ki-ma i-a-tí qí-bi-ma ṭup-pí-a eṭ-ra-šu a-ma-kam lu a-a-kam-ma KÙ.BABBAR il-qé lu ṭup-pì a-na ša-pá-ar-tim i-dí lu am-tám a-na ma-ma-an i-dí ú-ru-ub a-wi-tim ší-a-tí té-er-ta-ku-nu li-li-kam